1 Dikoronika 4 | Beibele Inthaneteng | Phetolelo ya Lefase le Lefsa
1 Dikoronika 4:1-43
4 Barwa ba Juda e be e le Peretse,+ Hetserone,+ Karami,+ Huru+ le Shobala.+
2 Ge e le Reaya+ morwa wa Shobala yena e bile tatago Jahathe; Jahathe ya ba tatago Ahumai le Lahadi. Go bona ba go tšwile malapa a Batsorathe.+
3 Barwa ba tatago Etama+ šeba: Jeseriele,+ Ishima, Idibasha, (leina la kgaetšedi ya bona e be e le Haseleleponi,)
4 le Penuele tatago Gedora+ le Esere tatago Husha. Ba e be e le barwa ba Huru+ leitšibulo la Efurata tatago Betlelehema.+
5 Ashuhuru+ tatago Thekoa+ o be a na le basadi ba babedi, e lego Hela le Naara.
6 Ka morago Naara a mmelegela Ahusama, Hefere, Temeni le Haahashetari. Ba ke bona bao e bego e le barwa ba Naara.
7 Barwa ba Hela e be e le Tserethe, Itsehara le Ethane.
8 Ge e le Kotsi yena ya ba tatago Anuba, Sobeba le malapa a Aharahele morwa wa Haruma.
9 Jabese*+ o be a hlomphega+ go feta bana babo; mmagwe ke yena a mo reetšego leina la Jabese, ka ge a be a re: “Ke mmelege ka bohloko.”+
10 Ke moka Jabese a bitša Modimo+ wa Isiraele, a re: “Ge e ba o tla ntšhegofatša,+ wa katološa selete sa ka+ gomme seatla sa gago+ sa ba le nna wa ba wa ntšhireletša bošuleng+ gore bo se ke bja nkweša bohloko,+—” Ka gona Modimo a phethagatša seo a bego a se kgopetše.+
11 Ge e le Kelubu ngwanabo Shuha e bile tatago Mehiri yo e bego e le tatago Eshitone.
12 Eshitone ya ba tatago Bethe-rafa, Pasea le Tehina tatago Iri-nahashe. Ba e be e le banna ba Reka.
13 Barwa ba Kenase+ e be e le Othiniele+ le Seraya gomme Hathathe e be e le morwa wa Othiniele.
14 Ge e le Meonothai e bile tatago Ofura. Seraya ya ba tatago Joaba yo e bilego tatago Ge-harashime; ba e be e le ditsebi+ tša mošomo wa diatla.
15 Barwa ba Kalebe+ morwa wa Jefune+ e be e le Iru, Elaa le Naama; Kenase e be e le morwa wa Elaa.
16 Barwa ba Jahalelele e be e le Tsifi, Sifa, Tiria le Asariele.
17 Barwa ba Etsera e be e le Jethere, Meredi, Efere le Jaloni; ke moka mosadi wa gagwe a ima Miriamo, Shamai le Ishiba tatago Eshithemoa.+
18 Ge e le mosadi wa gagwe wa Mojuda yena a belega Jeredi yo e bilego tatago Gedora, a belega Hebere yo e bilego tatago Soko, a ba a belega Jekuthiele yo e bilego tatago Tsanoa. Ba ke bona barwa ba Bithia morwedi wa Farao, e lego yoo Meredi a mo tšerego.
19 Barwa ba mosadi wa Hodia, kgaetšedi ya Nahama, e be e le tatago Keila+ wa Mogarami le Eshithemoa wa Momaakati.
20 Barwa ba Shimone e be e le Aminone, Rina, Bene-hanana le Tilone. Barwa ba Ishi e be e le Sohethe le Bene-sohethe.
21 Barwa ba Shela+ morwa wa Juda e be e le Ere tatago Leka, Laada tatago Mareasha le malapa a ba ntlo ya Ashibea a bašomi ba go šoma ka lešela le lebotse;+
22 le Jokima, banna ba Kotseba, Joashe le Sarafa, e lego bao ba ilego ba tšea basadi ba Bamoaba,+ gotee le Jashubi-lehema. Tše ke dipego tša bogologolo.+
23 E be e le babopi+ bao ba bopago ka letsopa le badudi ba Netaima le Gedera. Ba be ba dula moo ba šomela kgoši.+
24 Barwa ba Simeone e be e le Nemuele,+ Jamini,+ Jariba, Tsera, Shaulo,+
25 Shaulo yena morwa wa gagwe ya ba Shalume, yena morwa wa gagwe ya ba Mibisame gomme yena morwa wa gagwe ya ba Mishima.
26 Hamuele e be e le morwa wa Mishima, Hamuele yena morwa wa gagwe ya ba Sakuri gomme yena morwa wa gagwe ya ba Shimei.
27 Shimei o be a na le barwa ba lesometshela le barwedi ba tshelelago; eupša bana babo ba be ba se na barwa ba bantši, gomme ga go le letee la malapa a gabo leo le bego le na le barwa ba bantši go lekana le barwa ba Juda.+
28 Ba be ba dula Beresheba,+ Molada,+ Hatsara-shuali+
29 le Biliha,+ Etseme,+ Tholadi+
30 le Bethuele,+ Horoma,+ Tsikilaga+
31 le Bethe-marakabothe, Hatsara-susima,+ Bethe-birei le Shaaraima.+ Ye e be e le metse ya bona go tloga ge Dafida a thoma go buša.
32 Metse yeo ba bego ba dula go yona e be e le Etama, Aini, Rimone, Thokena le Ashani,+ e lego metse e mehlano.
33 Metse yeo ya bona ka moka yeo e bego e dikologile metse ye e be e fihla ka Baali.+ A e be e le mafelo ao ba bego ba dula go ona le ka mokgwa wo ba ingwadišitšego ka gona go ya ka mašika a bona.
34 Bana ba bangwe ba Simeone šeba: Meshobaba, Jamaleka, Josha morwa wa Amatsia
35 le Joele, Jehu morwa wa Joshibia, morwa wa Seraya, morwa wa Asiele
36 le Elioenai, Jaakoba, Jeshohaya, Asaya, Adiele, Jesimiele, Benaya
37 le Tsitsa morwa wa Shifi, morwa wa Alone, morwa wa Jedaya, morwa wa Shimiri, morwa wa Shemaya.
38 Ba bao ba badilwego ka maina e be e le dikgošana malapeng a gabo bona+ gomme malapa a borakgolokhukhu ba bona a ile a oketšega ka bontši.
39 Ba ile ba ya tseleng ya go tsena Gedora, ka thoko ya bohlabela bja moedi, go yo nyakela mehlape ya bona mafulo.
40 Mafelelong ba hwetša mafulo a nonnego le a mabotse,+ gomme naga e be e ikadile, e letše+ e bile e iketlile; ka gobane bao ba bego ba dula moo mehleng e fetilego e be e le bana ba Hama.+
41 Bona ba bao maina a bona a ngwadilwego fase ba ile ba tla mehleng ya Hesekia+ kgoši ya Juda gomme ba senya+ ditente tša Bahama le Bameuni tšeo di bego di le moo, ba ba fediša+ gwa se šale le mohlala wa bona go fihla le lehono le; ba dula lefelong la bona ka gobane moo go be go na le mafulo+ bakeng sa mehlape ya bona.
42 Gare ga bona go be go na le ba bangwe ba barwa ba Simeone bao ba ilego ba ya Thabeng ya Seire,+ e le banna ba makgolohlano, ba etilwe pele ke barwa ba Ishi e lego Pelatia, Nearia, Refaya le Usiele.
43 Ba ile ba bolaya mašaledi a Baamaleke+ ao a bego a phonyokgile, gomme ba sa dula moo go ba go fihla le lehono.
^ Leina le le tšwa modung wa lentšu leo ka Seheberu le rago gore, “bohloko.”
1 Dikoronika 4
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D13%26Chapter%3D4%26wtlocale%3DSE%26srcid=share⊂ject=Bala Beibele Inthaneteng